OpenLLM-France/wikimedia huggingface dataset:
# Joseph Sarsfield Glass

Joseph Sarsfield Glass (Bushnell, 1874ko martxoaren 13a – Los Angeles, 1926ko urtarrilaren 26a) estatubatuar elizgizona izan zen, Salt Lake Cityko apezpikua.

## Bizitza

James Glass eta Mary Edith Kellyren semea, Bushnellen (Illinois) jaio zen 1874an. Lehen ikasketak Sedalian (Missouri) egin zituen eta 1887an Los Angelesko San Vizente ikastetxean sartu zen. 1891n Missourira itzuli zen eta Perryvilleko Santa Maria apaizgaitegian ikasten hasi zen. Gero Misioaren Kongregazioan sartu zen.
1897ko abuztuaren 15ean apaiztu zen. Erroman jarraitu zituen ikasketak eta 1899an teologiako doktore bihurtu zen.
Ameriketako Estatu Batuetara itzuli zenean, teologia dogmatikoa irakatsi zuen Santa Maria apaizgaitegian, eta 1900ean teologia moraleko irakasle eta apaizgaien zuzendari izendatu zuten. 1901eko ekainean San Vizente ikastetxeko zuzendari eta izen bereko elizako parroko izendatu zuten.
1915eko ekainaren 1ean Benedikto XV.a aita santuak Salt Lake Cityko apezpiku izendatu zuen. Urte bereko abuztuaren 24an apezpiku ordenatu zuten.
Salt Lake Cityko Santa Maria Magdalena katedralera horma irudiak gehitu zituen.
Behin jokatu zuen poker partida batean Heber J. Grant Azken Egunetako Santuen Jesu Kristoren Elizako presidentearekin eta Salt Lake Cityko Lehen Eliza Kongregazionaleko Elmer Goshenekin.
Los Angelesen hil zen 1926ko urtarrilaren 26an, 51 urte zituela.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Bernardino Giraud kardinala (1767)
* Alessandro Mattei kardinala (1777)
* Pietro Francesco Galleffi kardinala (1819)
* Giacomo Filippo Fransoni kardinala (1822)
* Carlo Sacconi kardinala (1851)
* Edward Henry Howard kardinala (1872)
* Mariano Rampolla del Tindaro kardinala (1882)
* Rafael Merry del Val y Zulueta kardinala (1900)
* Giovanni Vincenzo Bonzano artzapezpikua (1912)
* Edward Joseph Hanna artzapezpikua (1912)
* Joseph Sarsfield Glass apezpikua

## Erreferentziak

* 1 2 3 (Ingelesez) McGroarty, John S.. (1921). «Rt. Rev. Joseph Sarsfield Glass, C.M., D.D., LL.D.» Los Angeles: From the Mountains to the Sea. 3 New York: American Historical Association.
* 1 2 3 4 (Ingelesez) «Bishop Joseph Sarsfield Glass, C.M.» Catholic Hierarchy (Noiz kontsultatua: 2023-12-31).
* ↑ (Ingelesez) «History of the Cathedral» The Cathedral of the Madeleine jatorrizkotik artxibatua (artxibatze data: 2010-11-27) (Noiz kontsultatua: 2023-12-31).
* ↑ (Ingelesez) Moulton, Kristen. «Catholic-LDS relations through the years - warming trend follows a cold war» The Salt Lake Tribune 2009-08-07 jatorrizkotik artxibatua (artxibatze data: 2014-01-09) (Noiz kontsultatua: 2023-12-31).

## Kanpo estekak

* Datuak: Q13564180
# Joseph Stiglitz

Joseph Eugene Stiglitz (Gary, Indiana, 1943ko otsailaren 9a) estatubatuar ekonomialaria da. Columbiako Unibertsitateko irakaslea, globalizazio eta konkurrentzia askearen aldeko ekonomialarien kritikari ezaguna da.
Zenbait kontzeptu ezagun garatu ditu, "antiselekzioa", "arrisku morala" eta "asimetria informazioan" adibidez, merkatuen efizientziarik eza agerian jartzeko. Postu politikoak ere izan ditu: Clintonen administrazioan jardun zuen, eta Munduko Bankuan ere bai. Liburu ezagunena ≪Globalizazioa eta harekin gustura ez daudenak≫ da.
2001ean Ekonomiako Nobel Saria jaso zuen, George A. Akerlof eta Michael Spencerekin batera, informazioaren asimetriaren teoriari egindako ekarpen garrantzitsuarengatik.
2011n Time aldizkariak munduko itzal handiena duten 100 pertsonen artean sailkatu zuen.

## Erreferentziak

* ↑ Lur entziklopedietatik hartua.
* ↑ time.com. (2011-4-21). The 2011 TIME 100. .

## Kanpo estekak

* Datuak: Q18430
* Multimedia: Joseph Stiglitz / Q18430
# Joseph Saidu Momoh

Joseph Saidu Momoh (Binkolo, 1937ko urtarrilaren 26a - Konakry, 2003ko abuztuaren 3a) Sierra Leonako presidentea izan zen. Lanbidez militarra izan zen eta Siaka Stevens presidenteak 1971n armadaburu eta 1974an ministro izendatu zuen. 1985eko azaroaren 29an, Stevensen ondorengoa izan zen Sierra Leonako presidente karguan. Larrialdi ekonomikoko egoera deklaratu arren, ezin izan zuen herrialdeko ekonomiaren kolapsoa saihestu. 1991n Sierra Leonako Gerra Zibila hasi zen Momoh boteretik kentzeko helburuarekin. Matxinoek Charles Taylor liberiarraren babesa zuten. Urte horretan bertan, Momohek alderdi bakarreko estatua desegin zuen eta alderdi anitzeko demokrazia ezarri zuen. Hala ere, Momoh 1992ko apirilean boteretik kendu zuten Valentin Strasser 25 urteko kapitainak zuzendutako estatu kolpe batean. Asilo politikoa jaso zuen Ginean eta han hil zen 2003an.

## Kanpo estekak

* Datuak: Q887812
# Joseph Serchuk

Joseph Serchuk (hebreeraz: יוסף סרצ'וק‎; Polonia, 1919 – Tel Aviv, Israel, 1993ko azaroaren 6a) judu partisanoen unitate bateko komandante izan zen Lublin inguruan (Polonia), Holokaustoaren garaian. Bigarren Mundu Gerraren ondoren, lekukoa izan zen naziei egindako auzietan, eta ezagutza berezia jaso zuen Israelgo Estatuarengandik.

## Kanpo estekak

* (Hebreeraz) Joseph Serchuk, partisanoen ezkutuko borrokalarien eta ghettoko matxinoen antolakuntzan
* Datuak: Q317738
# Joseph Ruzindana

Joseph Ruzindana (Rambura, 1943ko ekainaren 3a – Kabgayi, 1994ko ekainaren 5a) ruandar elizgizon katolikoa izan zen, 1981etik 1994ra Byumbako apezpikua izan zena. Ruandako genozidioan hil zen.

## Bizitza

Joseph Ruzindana 1943ko ekainaren 3an jaio zen Ramburan. 1972ko uztailaren 23an apaiztu zen Byumban. 1981eko azaroaren 5ean Byumbako apezpiku izendatu zuten eta 1982ko urtarrilaren 17an apezpiku ordenatu zuten. Ordurako Byumbako elizbarrutia ezarri berri zuten Ruhengeriko elizbarrutiaren zatiketaren bidez.
1994ko ekainaren 5ean Ruandako Fronte Patriotikoko soldaduek Ruzindana hil zuten Vincent Nsengiyumva Kigaliko artzapezpikuarekin, Thaddée Nsengiyumva Kabgayiko apezpikuarekin, hamar apaizekin eta haur batekin batera. Hil zituzten soldaduek Gakurazon zerbitzatzen zuten, Kabgayiko elizatik gertu.

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Bernardino Giraud kardinala (1767)
* Alessandro Mattei kardinala (1777)
* Pietro Francesco Galleffi kardinala (1819)
* Giacomo Filippo Fransoni kardinala (1822)
* Carlo Sacconi kardinala (1851)
* Edward Henry Howard kardinala (1872)
* Mariano Rampolla del Tindaro kardinala (1882)
* Rafael Merry del Val y Zulueta kardinala (1900)
* Arthur Hinsley kardinala (1926)
* David James Mathew artzapezpikua (1938)
* Laurean Rugambwa kardinala (1952)
* Vincent Nsengiyumva artzapezpikua (1974)
* Joseph Ruzindana apezpikua

## Erreferentziak

* 1 2 (Ingelesez) «Bishop Joseph Ruzindana †» Catholic Hierarchy (Noiz kontsultatua: 2024-07-28).
* ↑ (Frantsesez) Linden, Ian; Linden, Jane. (1999). Christianisme et pouvoirs au Rwanda, 1900-1990. Karthala Editions, 392 or. ISBN 978-2-86537-918-7. (Noiz kontsultatua: 2024-07-28).
* ↑ (Ingelesez) Muhoozi, Francis Xavier Ndagabanye. (2011). A Deficit of Logic in the Great Lakes of Africa. AuthorHouse, 287 or. ISBN 978-1-4678-9437-1..
* ↑ (Ingelesez) Guichaoua, André. (2015). From War to Genocide: Criminal Politics in Rwanda, 1990–1994. University of Wisconsin Press, 313-315 or. ISBN 9780299298203..
* ↑ (Ingelesez) Lewis, Paul. «June 5-10: New Atrocities in Africa; Three Bishops and 10 Priests Are Slaughtered in Rwanda As Tribal Killings Go On» The New York Times 1994-06-12 (Noiz kontsultatua: 2024-07-28).
* ↑ (Frantsesez) Desouter, Serge. (2007). Rwanda le procès du FPR: Mise au point historique. Harmattan, 90 or. ISBN 978-2-296-16303-4..

## Kanpo estekak

* Datuak: Q16013295
# Joseph Schumpeter

Joseph Alois Schumpeter (Triesch, Moravia, Austria-Hungariako Inperioa, 1883ko otsailaren 8a – Salisbury, Connecticut, AEB, 1950eko urtarrilaren 8a) austriar ekonomialaria izan zen.
Ezaguna izan zen kapitalismoaren bilakaerari buruz egin zuen azterketagatik, zeinetan enpresak eta enpresaburuek duten eragina eta berrikuntzaren indarra baieztatu baitzuen. Ekonomialari liberaltzat jo izan bada ere, haren pentsamendu heterodoxoa nabaria da. Bere lanik ezagunena History of Economic Analysis da.

## Biografia

Vienako unibertsitatean egin zituen ikasketak eta Czernowitz, Graz, Bonn, Harvard, Cambridge eta Massachusettseko unibertsitateetako irakasle izan zen.
1919-1925 bitartean, Austriako Finantza ministro izan zen.
1932. urtetik hil arte Estatu Batuetan bizi izan zen.
Ekonomiaren estatikaren eta dinamikaren arteko bereizketa ezarri zuen, hots, ekonomia geldoa eta bilakatuz doana bereizi zituen; hala, berrikuntza eta enpresari berritzailearen kontzeptuak sortu zituen, kapitalismoaren interpretazio berri bat emateko erabili izan direnak. Ekonomiaren garapena jarri zuen ekonomia politikaren eta azterketaren oinarri eta ardatz. Kapitalismoaren garapena ez dela homogeneoa eta uniformea adierazi zuen, eta ekonomiaren prozesua zikloka garatuz joaten dela, berrikuntzak direla eta, aurreko oreka galdu egiten delako. Bestalde, Schumpeterren ustez kapitalismoa ez da desagertuko eraginkorra ez delako, bere arrakasta ekonomikoen ondorioz sortuko diren arazoengatik baizik (berrikuntzak sartzeko kemenaren galeragatik eta estatuaren kontrol gero eta handiagoagatik).
Obra nagusiak: Theorie der wirtschaftlichen Entwicklung (1912, Ekonomia egokieraren teoria), Capitalism, Socialism and Democracy (1942, Kapitalismoa, sozialismoa eta demokrazia) eta History of Economic Analysis (1954, Ekonomia azterketaren historia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) History of Economic Analysis, books.google.com webgunean.

## Kanpo estekak

* Datuak: Q78477
* Multimedia: Joseph Schumpeter / Q78477
# Joseph Servan

Joseph Marie Servan de Gerbey (Romans, 1741eko otsailaren 14a - Paris, 1808ko maiatzaren 10a) frantziar jenerala izan zen. Gerra ministroa izan zen Iraultzaren garaian, baita Pirinioetako Armadaren eta Mendebaldeko Pirinioetako Armadaren burua 1793ko maiatzaren 1etik uztailaren 4ra Konbentzioaren Gerran.
1793ko uztailean bertan, baina, atxilotu egin zuten, eta 1795eko uztailera arte egon zen preso. 1805ean, Ohorezko Legioko ofizial izendatu zuten.

## Erreferentziak

* ↑ Jensen, Nathan D.. General Joseph Servan de Gerbey. frenchempire.net (Noiz kontsultatua: 2018-12-7).
* Datuak: Q3185634
* Multimedia: Joseph Marie Servan de Gerbey / Q3185634
# Julian Ordoki Fagoaga

Julian Ordoki Fagoaga “Julianmari” (Lesaka, Nafarroa Garaia, 1959ko maiatzaren 5a) futbolari ohia da. Futbolaren munduan Ordoqui izenez ezaguna, defentsa balioaniztuna izan zen, erdiko atzelari zein hegalean joka zezakeena.
Lesakako Beti Gazten hasi eta Errealeko harrobira egin zuen salto han jokalari ari zelarik Espainiako Selekzioarin jokatu zuen jubenil mailan. Sansen Zubillagarekin batera aritu ondoren, Logroñesera iritsi zen, non Bigarren B Mailan aritu zen urtebetez. Jarraian, talde titularrean postu finkoa lortu zuen, defendatzaile sendoa eta segurua zelako, Tomás Santosen arabera, baina erasoarekin bat egiteko erraztasun handiz. CD Logroñeseko jokalaririk erregularrena 1982-1983 denboraldian, kirol-prentsak egin zuen bozketa baten arabera. Funtsezko gizon bat, Pedro María Uribarriren iritziz. Futbolari bikaina, Delfin Alvarezen iritziz. Hemen 45 partida jokatu eta bost gol lortu zituen.
Uribarriren hitzetan, oinarrizko jokalaria zen, "ofizioa badaki, baldintza bikainak ditu eta altuera ere bai (1,81 metro)," eta kaudimenez jokatzen zuen ezker hegalean. Delfin Alvarezek erdiko atzelari gisa jarri zuen, eta emaitza bikaina eman zuen. Horren froga da prentsak bere errendimendu eta iraunkortasunagatik saritu zuela. Tomas Santosek idatzi zuen: «Ondo erdiko atzelari gisa jokatzen duenean, eta oso ondo hegalean jokatzen duenean».
Denboraldi horren amaieran, José Ramón Fuertesek zuzentzen zuen CD Tenerifek fitxatu zuen. 1985ean Logroñesera itzuliko zela zirudien, baina CDE Sabadellek fitxatu zuen, han egun loriatsuak biziz, Lehen Mailara igo baitzen Uribarrirekin batera, eta Ligako 20 partida jokatu baitzituen maila gorenean Genaro Zelaieta eta Periko Alonso taldekide zituela. 1990ean erretiratu zen CD Maspalomasen, 31 urte zituela.
Bere anaia gaztea Javier Sansen jokatu zuen ere.

## Kanpo loturak

* https://ne-np.facebook.com/elblogrones/posts/1175022846275701/
* https://www.xn--elblogroes-09a.com/ficha/238/ordoqui
# Julian Schnabel

Julian Schnabel (Brooklyn, New York, 1951ko urriaren 26a - ) Ameriketako Estatu Batuetako zinema zuzendari eta margolaria da.
New Image edo Nazioarteko transabangoardia delakoaren ordezkari nagusietako bat da. Margolari moduan Bad Painting izeneko mugimenduan kokatu dute Schnabel.

## Biografia

1965ean familiarekin Brownsvillera (Texas) joan zen bizitzera. Houstoneko Unibertsitatean egin zituen ikasketak, eta 1972an, New Yorkeko Whitney museoaren Azterketa Independenteen Programan parte hartu zuen. 1976an, Texasen, bere lehen erakusketa egin zuen, Houstoneko Gaur Egungo Artearen museoan. Aurrerago bi bidaia egin zituen Europara. Bartzelonan, Gaudiren mosaiko arkitektura interesatu zitzaion bereziki. 1979an New Yorkeko Mary Boone galerian egin zuen erakusketan Plate Paintings aurkeztu zuen, orez betetako oihalak eta orean plater hautsiak sartuak. Arrakasta handia lortu zuen eta oso artista ezaguna egin zen. 1981ean beste erakusketa bat egin zuen Mary Boone eta Leo Castelli galerietan. Hurrengo urtean neoespresionistatzat hartu zuten, europar margolariekin batera.
1983an eskultura egiten hasi zen, brontzezko pieza handiak: Tomb Panels (1989), Joseph Beuysen omenezkoa. Margolari gisa, material berriek eskaintzen zizkioten aukerak aztertzen jarraitu zuen. 1986tik aurrera hitzak tartekatu zituen bere ikonografian, eta literatura eta erlijio erreferentziak erabili zituen Recognitions sailean (1978-1988). Schnabelen lanaren ezaugarri guztiak biltzen dituen obra nagusietako bat King of the Wood (1984) da; plater hautsien sailekoa da, eta gai mitiko eta erlijioso bat adierazten du. Bere koadroek arkeologia indusketak gogorazten dituzte, eta hildakoak oroitarazten dituzten ustel itxurako koloreez margotuta daude, 60ko hamarraldiko koadro koloretsuei kontrajarri nahiz bezala. Schnabelen lanean era askotako eraginak antzematen dira, Pollock eta Beuysena batez ere. Koadro handiak dira, eta tonua, oro har, erromantikoa da, bortxazkoa, niaren eta historiaren, eta bizitzaren eta heriotzaren arteko harreman pitzatuen halako adierazpen bat. Erabiltzen duen ikonografia greziar eta erromatar tradizioko, egungo kulturako eta judu eta kristau erlijioko sinboloez betea dago.
Bere bigarren emaztea Olatz Lopez Garmendia euskalduna da. Garmendia Before Night Falls eta Le Scaphandre et le Papillon filmetan agertutakoa da.

## Filmografia

* Basquiat (1996)
* Before Night Falls (2000)
* Le Scaphandre et le Papillon (2007)
* Lou Reed's Berlin (2008)
* Miral (2010)
* At Eternity's Gate (2018)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q345379
* Multimedia: Julian Schnabel / Q345379
# Julian Savea

Sio Julian Savea (Wellington, 1990eko abuztuaren 7a) Zeelanda Berriko errugbi jokalaria da, hegaleko postuan aritzen dena. Indarrean oinarritutako estiloa dauka, eta askotan Jonah Lomurekin konparatu dute. 2011tik 2018ra Super Rugbyko Hurricanes taldean jokatu ondoren, Top 14ko Toulonen aritu zen bi urtez; 2020an Hurricanesera itzuli zen. 2012–2017 bitartean, 54 partida jokatu zituen Zeelanda Berriko selekzioarekin. 2014an eta 2015ean, World Rugbyren urteko jokalari onena sarirako izendatua izan zen.
Ardie Savearen anaia da.

## Palmaresa
### Hurricanes

* Super Rugby:
** irabazlea: 2016
** bigarrena: 2015

### Zeelanda Berriko selekzioa

* The Rugby Championship:
** irabazlea: 2012, 2013, 2014, 2016
* Munduko Errugbi Txapelketa
** irabazlea: 2015

## Erreferentziak

* ↑ Zabaleta, Eneritz. Lomuren bidetik. Berria, 2015eko azaroak 1, berria.eus (Noiz kontsultatua: 2021-3-25).
* ↑ Etxeberria, Julen. Kondaira, are handiagoa. Berria, 2015eko urriak 24, berria.eus (Noiz kontsultatua: 2021-3-25).

## Kanpo estekak

* Datuak: Q3189106
* Multimedia: Julian Savea / Q3189106
# Julian Peña

Julian Peña Suarez, literatur munduan Julen Garikanopeña goitizenaz ezagunagoa (Bilbo, Bizkaia, 1964ko azaroaren 24a) euskal idazlea da. Platonen idazlanetako bat itzuli zuen: Sokratesen defentsa (1999, Jakin).

## Idazlanak
### Nobela

* Sosak, koplak eta rockandrolla (1998, Elkar)
* Zura eta Harrak (2001, Hiria)
* Apologia (2005, Elkar)

## Kanpo loturak

* Julian Peña literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12261136
# Julian Schwinger

Julian Seymour Schwinger Estatubatuar fisikaria (New York, 1918ko otsailaren 12 – Los Angeles, 1994ko uztailaren 16a). 1940-1941 bitartean Kaliforniako Unibertsitatean lan egin zuen, eta 1941-1943 bitartean Purduekoan. Hiru urtez (1943-1946) Massachussettseko Teknologia Institutuan lan egin zuen. Harvarden denboraldi luzea egin zuen (1946-1972), eta azkeneko urte horretatik aurrera Kaliforniako Unibertsitateko irakasle izan zen. 1965ean Fisikako Nobel saria jaso zuen, Feynman eta Tomonagarekin batera, quantumaren elektrodinamikaz egindako lanengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q186465
* Multimedia: Julian Schwinger / Q186465
# Julian Mertens

Julian Mertens (Turnhout, 1997ko urriaren 6a-), Belgikako txirrindularia da.

## Palmaresa

2017
* 3. Bidasoko Itzulian
* 8. Ardenetako Gezian
2018
* 3. Isardko Tourrean
* 6. Ville de Lillers Sari Nagusian
* 7. Lieja-Bastogne-Lieja (23 urtez azpikoa)
* 9. Ardenetako Gezian
* 10. Ardenetako Zirkuituan
2019
* 3. Lillehammer Sari Nagusian
* 4. Ardenetako Gezian
* 6. Paris-Troyes
* 7. Lieja-Bastogne-Lieja (23 urtez azpikoa)
* 8. Marbriers Sari Nagusian
* 10. Bretainiako Tourrean
2022
* 6. Ruddervoorde Koerse

## Kanpo estekak

* Julian Mertens - ProCyclingStats
* Datuak: Q50329750
* Multimedia: Julian Mertens / Q50329750
# Julian Tellaetxe

Julian Tellaetxe Aldasoro (Bergara, 1884ko azaroaren 30a - Lima, Peru, 1957ko abenduaren 24a) gipuzkoar margolaria, argazkilaria eta arte kritikaria izan zen. Frankismoarekin erbesteratu zen.

## Biografia

Marinela izan zen, Lekeition bizilekua hartu aurretik. Parisen ikasi zuen ondoren, eta Euskal Artisten Elkartea sortu zuen taldeko kide izan zen (1911). Hainbat erakusketa egin zituen talde horrekin 1916-1927 urteetan. Espainiako eta Europako hiri garrantzitsuenetan jarri zituen ikusgai itsasoa, arrantzaleak edota arrantza-ontziak gaitzat zituzten koadroak. 1934an Donostiako Gu elkartearen sortzailetariko bat izan zen. Espainiako Gerra Zibilaren hasierarekin Frantziara erbesteratu zen; 1939an Parisen kokatzen da. 1952. urtean Limara joan zen, eta Peruko Ondare Artistikoaren arduradun izendatu zuten. Europa eta Amerikan zehar bidaia ugari egin zituen haren heriotza gertatu arte, 1957an.

## Obra

Kostunbrismoaren margolaria bere obran arrantzaleak, arraunlariak eta amak dira nagusi:
* El tuerto
* Euskal portua
* Itsas gizona
* Patroi zaharra
* Arrantzale lekeitiar
* Txalupen etorrera
* Amak
* Orio
* Bruno Mauricio de Zabalaren erretratua
Bere lanak Sofia Erregina Museoan, Arabako Arte Ederren Museoan, Donostiako San Telmo museoan eta Bilboko Arte Ederren Museoan ikus daitezke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Bibliografia

* Abón, Satur (1977). Julián de Tellaeche (en eus/es). San Sebastián: Sociedad Guipuzcoana de Ediciones y Publicaciones. ISBN 978-8471733191.
* Álvarez Emparanza, Juan María. La pintura vasca contemporánea 1935-1978. San Sebastián: Caja de Ahorros Provincial de Guipúzcoa: Volumen 8 en la colección 'Guipuzkoa'. ISBN 9788472314290.
* Chavarri, Raúl (1973). Maestros de la pintura vasca. (Aranoa, Alberto y Ramiro Arrue, Arteta, Barrueta, Bienabe Artia, Echevarría, Martínez Ortiz, Montes Iturrioz, Martinez Ortiz, Olave, Regoyos, Salaverría, Tellaeche, Uranga, Urrutia, Vázquez Díaz, Ramón y Valentín Zubiaurre). Madrid: Ibérico Europea de Ediciones.
* Llano Gorostiza, Manuel (1971). 50 años de pintura vasca (1885-1935). Citado en Gran Enciclopedia Vasca. Vol. III. Madrid: Museo Español de Arte Contemporáneo.
* Llano Gorostiza, Manuel (1980). Pintura Vasca. Bilbao: Neguri y Grijelmo. ISBN 9788472820012.

## Kanpo estekak

* Tellaetxe Auñamendi Enziklopedian.
* Datuak: Q24704245
* Multimedia: Julián Tellaeche / Q24704245
# José Luis Piquín

José Luis Piquín Irastortza (Donostia, 1928ko ekainaren 22a- 2008ko urriaren 3a) gipuzkoar futbolaria izan zen, erdilari moduan aritu zena.

## Ibilbidea

| Kluba | Urtea(k) |
| Real Unión | ?-? |
| RCD Español | 1948-1956 |
| Real Valladolid CF | 1957-1958 |

## Kanpo estekak

* Datuak: Q9014116
# José Luis Pérez

José Luis Pérez Álvarez (Getxo, Bizkaia, 1940ko urriaren 27a) bizkaitar futbolari ohia da, aurrelari lanetan aritzen zena.

## Kirol ibilbidea

| Kluba | Urtea(k) | Partida(k) | Gol(ak) |
| Baskonia | 1960-1961 | 30 | 11 |
| Oviedo | 1961-1965 | 128 | 26 |
| Mallorca | 1965-1966 | 23 | 7 |
| Depor | 1966-1971 | 81 | 16 |
| Ensidesa | 1971-1973 | | |

## Kanpo estekak

* Datuak: Q16334479
# José Luis Rodríguez González

    Artikulu hau abeslariari buruzkoa da; politikoa gaitzat duena beste hau da: «José Luis Rodríguez Zapatero»
José Luis Rodríguez González El Puma (Caracas, Venezuela, 1943ko urtarrilaren 14a) abeslari eta aktore venezuelarra da.
Jatorri umilekoa izanik, bere lanari esker bidea ireki zuen musikaren munduan. 1970eko hamarkadaz geroztik du El Puma ezizen artistikoa.

## Kanpo estekak

* (Ingelesez) El Pumaren fitxa IMDb webgunean
* (Gaztelaniaz) El Pumaren biografia
* Datuak: Q10750565
* Multimedia: José Luis Rodríguez (singer) / Q10750565
# José Luis Pérez Gómez

José Luis Pérez Gómez (Berriozar, 1975eko martxoaren 23a) nafar kazetaria da, COPE irrati-kateko albistegiak zuzentzen dituena.
Nafarroako Unibertsitatean kazetaritza ikasi ondoren, COPEn eta Radio Nacional de Españan hasi zen lanean. 2017tik aurrera Trecen ere lan egiten du.
# José Luis Pérez de Arteaga

José Luis Pérez de Arteaga (Madril, 1950eko apirilaren 13a - 2017ko otsailaren 8a) irrati esataria izan zen, musika kritikaria eta musikologoa. Oso ezaguna zen Urteberri eguneko kontzertua urtero eskaintzeagatik TVEn.
# José Luis Redrado

José Luis Redrado Marchite (Fustiñana, 1936ko martxoaren 19a) nafar apaiza da. Salamancako Pontifize-Unibertsitatean ikasi ondoren, apaiz bilakatu zen. Erroman lan egin eta 1998ko abenduaren 5ean Ofenako apezpiku izendatu zuten.
# José Luis Ribera

José Luis Ribera Uranga (Azkoitia, 1965eko ekainaren 1a) gipuzkoar futbolari ohi eta entrenatzailea da, atzelari moduan aritzen zena.

## Ibilbidea

| Kluba | Urtea |
| Real Sociedad B | 1984–1987 |
| Real Sociedad | 1984 |
| Sestao Sport | 1987–1989 |
| Real Burgos CF | 1989–1991 |
| Deportivo La Coruña | 1991–1996 |
| Rayo Vallecano | 1997–1998 |

## Kanpo estekak

* Datuak: Q3083751